Klokken ni fredag formiddag tog ultraløberen Mikkel Borregaard Hansen hul på sin mission: at løbe 533 kilometer på tværs af Danmark. Da TV2/Nord mødte ham, havde han løbet de første 19 kilometer i silende regnvejr på landevejen fra Skagen. - Det er superlækkert, noget af Danmarks flotteste natur, så jeg brokker mig ikke, var hans umiddelbare kommentar. Mikkels moster er ramt af uhelbredelig lymfekræft, og formålet med turen er at indsamle penge til at øge netop kræftpatienters livskvalitet gennem motion. Han håber at indsamle minimum 100.000 kroner, som skal doneres på tirsdag, når han gerne skulle nå Fælledparken i København. Her kan du følge Mikkel og donere penge til formålet

Referat:
En 24-årig sjællander har sat sig for at løbe cirka 100 kilometer hver dag - de næste fem dage. Og turen startede her i Nordjylland.